Odense Adresse-Contoirs Efterretninger, 1830-07-23
Algier=Toget. Uagtet Efterretningen og Algiers Fald ankom ved en telegrafisk Depesche, var den saa overraskende, at den mange Steder modtoges med en vis Mistillid; dette var ogsaa Tilfældet i Amsterdam, hvor Man tillige forhausedes over den mærkværdige Hurtighed, hvormed Efterretningen var ankommen dertil, da samme var afgaaet den 5te om Aftenen fra Algier, og ankom til Amsterdam den 10de. Meden Skipper var nemlig Seiersbudskabet ankommet til Toulon, ved Telegrafen bragtes det til Paris, derfra bragte en Koureer det til St. Qventin, og endeligen kom det herfra med Duepost til Amsterdam. Nu ere imidlertid alle Tvivl hævede, da der haves omstændeligere Beretninger om det Passerede fra begge de Øverstkommanderende for den franske Expedition. Siden den 29 Juni arbeidedes uden Ophør paa de Værker, som havde Keiserslottets Jndtagelse til Hensigt, men først den 4de Juli kunde Beskydninger begynde. Paa denne Dag gaves Kl. 4 om Morgenen ved en Raket Signal til at begynde Jlden, hvilken derpaa varede i 3 Timer, og blev levende besvaret af Fienden. Kl. 8 forstummede den fiendtlige Jld, men de franske Batterier vedbleve at anrette Ødelæggelse, og Man begyndte at skyde Bresche, da en frygtelig Explosion fandt Sted Kl. 10, hvorved en Deel af Slottet forsvandt. Luerne og Røgstøtterne stege til en forfærdelig Høide, og Stene kastedes omkring i alle Retninger, uden dog at foraarsage betydelige Udheld, da Forsvarerne nemlig Kl. 9 havde trukket sig tilbage til Staden, gav Deien Ordre til at sprængKrudtmagasinet i Luften. Kl. 2 kom Deiens Geheimese kretair som Parlamentair til Grev Bourmont, og tilbød at betale Frankerig Krigsomkostningerne. Ligeledes modtog han paa Slottets Ruiner de 2 rigeste Maurer fra Algier der vare sendte som Gesandter fra Deien, og erklærede, at Skrækken var i Algier stegen til det Høieste saavel blandt Militsen som Jndvaanerne, og Alle ønskede kun, at Man strax vilde underhandle. Efterat Parlamentairen tvende Gange var kommen tilbage til Overgeneralen, og efter Deiens Ønske en Tolk var sendt ham, for at forklare han de skriftligen opsatte Betingelser, blev om Morgenen den 5te følgende Kapitulation indgaaet, undertegnet af Grev Bourmont, og forsynet med Deiens Segl. Fortet Casauba og alle andre med Algier og denne Stads Havn forbundne Forter overgives idag Kl. 10 til de franske Tropper. Den franske Armees Overgeneral forpligter sig mod Hs. H. Deien af Algier til at sikre ham Friheden og Besiddelsen af hans personlige Eiendom. Det staaer Deien frit for at begive sig med sin Familie og Eiendom hvorhen det behager ham, og saalænge han bliver i Algier, vil han og hans hele Familie befinde sig under den franske Armees Overgenerals Beskyttelse; en Bedækning skal tjene til hans og hans Families Sikkerhed. Overgeneralen sikrer alle Militssoldater de samme Fordele og den samme Beskytttelse. Udøvelsen af den mahomedanske Religion skal forblive frie. Alle Klasser af Jndvaaneres Frihed, deres Troe, deres Eiendom, deres Handel og Haandtering, skulle ikke lide noget Afbræk, og deres Koner skulle blive respekterede. Hertil forpligter Overgeneralen sig med sin Ære. Udvexlingen af denne Konvention skal finde Sted, idag Kl. 10, og de franske Tropper rykke da strax ind i Casauba og derefter i alle Stadens og Havnens Forter. Deien har erklæret, at han sætter den fuldkomneste Tillid til den franske Troskab, og opholder sig nu i et Huus i Byen, hvilket han beboede, førend han drog ind i Casauba. Grev Bourmont beboer Deiens Pallads i dette Fort. Man venter nu, at de Beier, som hidtil have været Algier underkastede, ville skride til Underhandlinger, dog ville Constantine, Ora, Bona og Bugia erholde fransk Besætning.